HU
C 255 A/4
Az Európai Unió Hivatalos Lapja
2023.7.20.
A felvételt követően a sikeres pályázóknak be kell tudniuk mutatni általános és a szakterületre vonatkozó készségeiket és kompetenciáikat az EUIPO egyik nyelvén.
Ezért e nyelveken kell megszervezni a kiválasztási folyamat főbb állomásait.
Technikai okokból és a tesztek következetességének biztosítása érdekében a tesztek során adott utasítások, a tesztadminisztráció informatikai interfésze(i) és a vizsga menetét felügyelő munkatársakkal folytatott kommunikáció nyelve az angol.
A pályázóknak szóló meghívókban és az EUIPO honlapján is szerepel egy link, amelyre kattintva a pályázók elérhetik az utasításoknak és az informatikai interfész(ek) megfelelő képernyőfelvételének (felvételeinek) ötnyelvű fordítását az EUIPO nyelvein. 4.3.
A versenyvizsga szakaszai 4.3.1.
Jelentkezés A jelentkezéshez a pályázónak EPSO-fiókkal kell rendelkeznie.
Amennyiben még nem rendelkezik EPSO-fiókkal, létre kell hoznia egyet.
A pályázó az EPSO-nak beküldött valamennyi jelentkezéséhez kizárólag egyetlen fiókot hozhat létre.
A pályázóknak az EPSO honlapján (4) kell jelentkezniük a versenyvizsgára a következő időpontig: 2023. augusztus 29., közép-európai idő szerint déli 12 óra.
A jelentkezési lap érvényesítésével a pályázó igazolja a „Kik pályázhatnak?”
szakaszban említett feltételek teljesülését.
Miután a pályázó érvényesítette a jelentkezési lapot, a megadott adatok már nem változtathatók meg.
A pályázó maga felel azért, hogy jelentkezését az előírt határidőn belül befejezze és érvényesítse.
A pályázóknak 2023.
október 2-a, közép-európai idő szerint déli 12 óráig fel kell tölteniük EPSO-fiókjukba a jelentkezési lapon tett nyilatkozataikat igazoló dokumentumok beszkennelt másolatát.
4.3.2.
Vizsga Minden olyan pályázó, aki az e felhívásban megjelölt határidőn belül érvényesítette jelentkezési lapját, különböző tesztekre és vizsgákra kap meghívást.
a) Készségfelmérő tesztek A pályázók készségeit a következő tesztekkel mérik fel:
Nyelv
Kérdések
Időtartam
Minimálisan elérendő pontszám
Szövegértési készség
Első nyelv
20 kérdés
35 perc
10/20
Matematikai-logikai készség
Első nyelv
10 kérdés
20 perc
Absztrakciós készség
Első nyelv
10 kérdés
10 perc
Matematikai-logikai és absztrakciós készség együttesen: 10/20
Teszt
A készségfelmérő tesztek esetében a pályázónak egyrészt a szövegértési készséget felmérő teszten a 20 pontból legalább 10-et kell elérnie, másrészt a matematikai-logikai készséget felmérő és az absztrakciós készséget felmérő teszten a 20 pontból együttesen legalább 10 pontot kell elérnie.
E tesztek célja a megfelelő szintű feladatmegoldó képességekkel rendelkező pályázók kiválasztása.
Ezek a tesztek selejtező jellegűek, ami azt jelenti, hogy aki nem éri el a szükséges minimális pontszámokat, kiesik a versenyvizsgából, azonban az elért pontszámok nem számítanak bele a végleges összpontszámba (lásd a 4.3.3.
szakaszt).
Ha egy pályázó a készségfelmérő teszteken nem éri el a minimálisan elérendő pontszámokat, akkor a szakterületre vonatkozó feleletválasztós tesztjét és az esettanulmányát már nem pontozzuk, így ezek eredményét nem kapja meg.
(4)
https://epso.europa.eu/hu/job-opportunities/open-for-application